ഫാമിലി ഫോട്ടോയില് പുറകില് നില്ക്കുന്ന അച്ഛനെയും അമ്മയെയും മോള് ഇങ്ങനെയാണോ വിളിക്കുന്നത്? അസഭ്യ കമന്റിന് മറുപടിയുമായി ടിനി ടോം സോഷ്യല് മീഡിയയില് വന്ന അസഭ്യ കമന്റിന് മറുപടിയുമായി നടന് ടിനി ടോം. മമ്മൂട്ടിക്ക് ആശംസകള് അറിയിച്ചു കൊണ്ട് പങ്കുവച്ച പോസ്റ്റിന് താഴെയാണ് അസഭ്യ കമന്റ് എത്തിയത്. 50 വര്ഷമായി വിജയകരമായി മമ്മൂട്ടി തുടരുന്നു, ജനനം മുതല് ഞാന് പിന്തുടരുന്നു എന്ന കുറിപ്പോടെയാണ് മമ്മൂട്ടിക്ക് ഒപ്പമുള്ള ചിത്രം ടിനി ടോം പങ്കുവച്ചത്. എതേ പുറകേല് ഒരു പട്ടി എന്നാണ് അഞ്ജലി ഇ പന്തളം എന്ന അക്കൗണ്ടില് നിന്നുള്ള കമന്റ്. പിന്നാലെ താരത്തിന്റെ മറുപടിയും എത്തി. കുട്ടിക്കാലത്ത് നമ്മള് ഫാമിലി ഫോട്ടോ എടുക്കുമ്ബോള് അച്ഛനുമമ്മയും പുറകില് അല്ലേ നില്ക്കുന്നത് അവരെയും മോള് ഇങ്ങനെ തന്നെയാണോ വിളിക്കുന്നത് എന്ന് ടിനി ടോം കുറിച്ചു. കമന്റ് വന്ന അക്കൗണ്ട് വ്യജമാണെന്നും കമന്റില് ടിനി ടോം പരാമര്ശിച്ചിട്ടുണ്ട്. ടിനി ടോമിന്റെ മറുപടിക്ക് കൈയ്യടിയുമായി നിരവധി പേരാണ് രംഗത്തെത്തിയിരിക്കുന്നത്. അത് പൊളിച്ചു ടിനി ചേട്ടാ, ഫെയ്ക്ക് ഐഡി ഉണ്ടാക്കി വീമ്ബു കാണിക്കാന് വരുന്നു, ഇതിനൊക്കെ എന്തിന്റെ സൂക്കാടാ എന്നിങ്ങനെയാണ് ചിലരുടെ കമന്റുകള്. മമ്മൂട്ടിക്ക് ഒപ്പം നിരവധി സിനിമകളില് ടിനി ടോം വേഷമിട്ടിട്ടുണ്ട്. 1995ല് അഭിനയരംഗത്ത് എത്തിയെങ്കിലും മമ്മൂട്ടി ചിത്രം പട്ടാളത്തിലൂടെയാണ് താരം ശ്രദ്ധ നേടിയത്. വജ്രം, പ്രാഞ്ചിയേട്ടന് ആന്ഡ് ദ സെയ്ന്റ്, ശിക്കാരി, കടല് കടന്നൊരു മാത്തുക്കുട്ടി, പുത്തന് പണം തുടങ്ങിയ മമ്മൂട്ടി ചിത്രത്തിലും ടിനി ടോം വേഷമിട്ടിട്ടുണ്ട്. TAGS Facebook Twitter Google WhatsApp Email Print